ബാല മുകുന്ദാഷ്ടകമ്

കരാരവിംദേന പദാരവിംദം മുഖാരവിംദേ വിനിവേശയംതമ് |
വടസ്യ പത്രസ്യ പുടേ ശയാനം ബാലം മുകുംദം മനസാ സ്മരാമി || 1 ||

സംഹൃത്യ ലോകാന്വടപത്രമധ്യേ ശയാനമാദ്യംതവിഹീനരൂപമ് |
സര്വേശ്വരം സര്വഹിതാവതാരം ബാലം മുകുംദം മനസാ സ്മരാമി || 2 ||

ഇംദീവരശ്യാമലകോമലാംഗമ് ഇംദ്രാദിദേവാര്ചിതപാദപദ്മമ് |
സംതാനകല്പദ്രുമമാശ്രിതാനാം ബാലം മുകുംദം മനസാ സ്മരാമി || 3 ||

ലംബാലകം ലംബിതഹാരയഷ്ടിം ശൃംഗാരലീലാംകിതദംതപംക്തിമ് |
ബിംബാധരം ചാരുവിശാലനേത്രം ബാലം മുകുംദം മനസാ സ്മരാമി || 4 ||

ശിക്യേ നിധായാദ്യപയോദധീനി ബഹിര്ഗതായാം വ്രജനായികായാമ് |
ഭുക്ത്വാ യഥേഷ്ടം കപടേന സുപ്തം ബാലം മുകുംദം മനസാ സ്മരാമി || 5 ||

കലിംദജാംതസ്ഥിതകാലിയസ്യ ഫണാഗ്രരംഗേനടനപ്രിയംതമ് |
തത്പുച്ഛഹസ്തം ശരദിംദുവക്ത്രം ബാലം മുകുംദം മനസാ സ്മരാമി || 6 ||

ഉലൂഖലേ ബദ്ധമുദാരശൗര്യമ് ഉത്തുംഗയുഗ്മാര്ജുന ഭംഗലീലമ് |
ഉത്ഫുല്ലപദ്മായത ചാരുനേത്രം ബാലം മുകുംദം മനസാ സ്മരാമി || 7 ||

ആലോക്യ മാതുര്മുഖമാദരേണ സ്തന്യം പിബംതം സരസീരുഹാക്ഷമ് |
സച്ചിന്മയം ദേവമനംതരൂപം ബാലം മുകുംദം മനസാ സ്മരാമി || 8 ||

Web Url: http://www.vignanam.org/veda/bala-mukundaashtakam-malayalam.html